Anexa I la H.C.L nr. 84 din 30.09.2025

STRATEGIA DE DEZVOLTARE A SERVICIILOR SOCIALE LA NIVELUL U.A.T. NICOLAE BALCESCU, JUDEȚUL BACĂU PENTRU PERIOADA 2025-2030
  	 Ca urmare a modificărilor intervenite în legislaţia naţională în domeniul asistenţei sociale, se impune elaborarea unei strategii de dezvoltare a serviciilor sociale acordate de furnizorii publici şi privaţi la nivelul comunei Nicolae Balcescu, județul Bacău, pentru perioada 2025-2030 şi a unui Plan de intervenţie elaborat în conformitate cu aceasta.
Elaborarea strategiei locale de dezvoltare a serviciilor sociale se fundamentează pe informaţiile colectate de Compartimentul de Asistență Socială în exercitarea atribuţiilor prevăzute la art. 3 alin. (2) lit. d), h) şi i) din H.G. nr. 797/2017 pentru aprobarea regulamentelor-cadru de organizare şi funcţionare ale serviciilor publice de asistenţă socială şi a structurii orientative de personal. Documentul de fundamentare este realizat de Compartimentul de Asistență Socială şi conţine cel puţin următoarele informaţii: 
a) caracteristici teritoriale ale unităţii administrativ-teritoriale; 
b) nivelul de dezvoltare socioeconomică şi culturală a regiunii; 
c) indicatori demografici cum ar fi: structura populaţiei, după vârstă, sex, ocupaţie, speranţa de viaţă la naştere, speranţa de viaţă sănătoasă la 65 de ani, soldul migraţiei etc.;
 d) tipurile de situaţii de dificultate, vulnerabilitate, dependenţă sau risc social etc., precum şi estimarea numărului de beneficiari; 
e) tipurile de servicii sociale care ar putea răspunde nevoilor beneficiarilor identificaţi şi argumentaţia alegerii acestora. 
Prezenta Strategie şi Planul de acţiune corespunzător sunt elaborate cu respectarea legislaţiei în vigoare:
a) Legea asistenței sociale nr. 292/2011;
b) Legea 272/2004, privind protecția și promovarea drepturilor copilului, republicată, cu modificările și completările ulterioară;
c) Legea nr. 196/2016, privind venitul minim de incluziune, cu modificările și completările ulterioare;
d) Legea 197/2012, privind asigurarea calității în domeniul serviciilor sociale	
Obiectivul general al prezentei strategii îl reprezintă diversificarea şi dezvoltarea serviciilor de asistenţă socială prin asigurarea aplicării politicilor sociale din domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi în vederea asigurării de servicii sociale de calitate care să aibă o abordare integrată a nevoilor, în relaţie cu situaţia economică, starea de sănătate, nivelul de educaţie şi mediul social de viaţă al beneficiarilor.
Prezenta strategie se focalizează pe protejarea, apărarea şi garantarea tuturor drepturilor omului şi copilului aşa cum sunt menţionate în Declaraţia Universală a Drepturilor Omului şi Convenţia ONU cu privire la drepturile copilului, in contextul ansamblului drepturilor şi libertăţilor fundamentale ale omului.
Prin implementarea ei se va asigura creşterea calităţii vieţii copiilor şi persoanelor aflate în situaţii de risc, urmărindu-se ca toate serviciile să respecte standardele minime naţionale prevăzute prin reglementări legale, care pot fi verificate in mod periodic într-un sistem competent, coerent şi unitar.
    Strategia subliniază rolul primordial al familiei în creşterea, îngrijirea şi educarea copilului, în asistenţa persoanei cu handicap, a persoanei vârstnice sau a oricărei alte persoane aflată în situaţie de risc de excludere socială şi faptul că eforturile societăţii trebuie îndreptate în direcţia întăririi şi susţinerii familiei în asumarea responsabilităţilor.
Compartimentul de Asistenţă socială din cadrul aparatului de specialitate al primarului comunei Nicolae Balcescu, organizează şi acorda serviciile sociale ce-i revin în sfera de atribuţii şi competenţe, planifică dezvoltarea acestora, în funcţie de nevoile identificate ale persoanelor din comunitate, de priorităţile asumate precum și de resursele disponibile .
Principii și valori 
Conform art. 5 din Legea asistenţei sociale nr. 292/2011, acordarea serviciilor sociale se întemeiază pe următoarele valori și principii: 
• solidaritatea socială, potrivit căreia întreaga comunitate participă la sprijinirea persoanelor vulnerabile care necesită suport şi măsuri de protecţie socială pentru depăşirea sau limitarea unor situaţii de dificultate, în scopul asigurării incluziunii sociale a acestei categorii de populaţie; 
• subsidiaritatea, potrivit căreia, în situaţia în care persoana sau familia nu îşi poate asigura integral nevoile sociale, intervin colectivitatea locală şi structurile ei asociative şi, complementar, statul; 
• universalitatea, potrivit căreia fiecare persoană are dreptul la asistenţă socială, în condiţiile prevăzute de lege;
 • respectarea demnităţii umane, potrivit căreia fiecărei persoane îi este garantată dezvoltarea liberă şi deplină a personalităţii, îi sunt respectate statutul individual şi social şi dreptul la intimitate şi protecţie împotriva oricărui abuz fizic, psihic, intelectual, politic sau economic; 
• abordarea individuală, potrivit căreia măsurile de asistenţă socială trebuie adaptate situaţiei particulare de viaţă a fiecărui individ; acest principiu ia în considerare caracterul şi cauza unor situaţii de urgenţă care pot afecta abilităţile individuale, condiţia fizică şi mentală, precum şi nivelul de integrare socială a persoanei; suportul adresat situaţiei de dificultate individuală constă inclusiv în măsuri de susţinere adresate membrilor familiei beneficiarului; 
• parteneriatul, potrivit căruia autorităţile publice centrale şi locale, instituţiile publice şi private, organizaţiile neguvernamentale, instituţiile de cult recunoscute de lege, precum şi membrii comunităţii stabilesc obiective comune, conlucrează şi mobilizează toate resursele necesare pentru asigurarea unor condiţii de viaţă decente şi demne pentru persoanele vulnerabile; 
• participarea beneficiarilor, potrivit căreia beneficiarii participă la formularea şi implementarea politicilor cu impact direct asupra lor, la realizarea programelor individualizate de suport social şi se implică activ în viaţa comunităţii, prin intermediul formelor de asociere sau direct, prin activităţi voluntare desfăşurate în folosul persoanelor vulnerabile; 
• transparenţa, potrivit căreia se asigură creşterea gradului de responsabilitate a administraţiei publice centrale şi locale faţă de cetăţean, precum şi stimularea participării active a beneficiarilor la procesul de luare a deciziilor; 
• nediscriminarea, potrivit căreia persoanele vulnerabile beneficiază de măsuri şi acţiuni de protecţie socială fără restricţie sau preferinţă faţă de rasă, naţionalitate, origine etnică, limbă, religie, categorie socială, opinie, sex ori orientare sexuală, vârstă, apartenenţă politică, dizabilitate, boala cronică necontagioasă, infectare HIV sau apartenenţă la o categorie defavorizată; 
• eficacitatea, potrivit căreia utilizarea resurselor publice are în vedere îndeplinirea obiectivelor programate pentru fiecare dintre activităţi şi obţinerea celui mai bun rezultat în raport cu efectul proiectat;
 • eficienţa, potrivit căreia utilizarea resurselor publice are la bază respectarea celui mai bun raport cost-beneficiu; 
• respectarea dreptului la autodeterminare, potrivit căreia fiecare persoană are dreptul de a face propriile alegeri, indiferent de valorile sale sociale, asigurându-se că aceasta nu ameninţă drepturile sau interesele legitime ale celorlalţi; 
• activizarea, potrivit căreia măsurile de asistenţă socială au ca obiectiv final încurajarea ocupării, în scopul integrării/reintegrării sociale şi creşterii calităţii vieţii persoanei, şi întărirea nucleului familial; 
• proximitatea, potrivit căreia serviciile sunt organizate cât mai aproape de beneficiar, pentru facilitarea accesului şi menţinerea persoanei cât mai mult posibil în propriul mediu de viaţă;
 • complementaritatea şi abordarea integrată, potrivit cărora, pentru asigurarea întregului potenţial de funcţionare socială a persoanei ca membru deplin al familiei, comunităţii şi societăţii, serviciile sociale trebuie corelate cu toate nevoile beneficiarului şi acordate integrat cu o gamă largă de măsuri şi servicii din domeniul economic, educaţional, de sănătate, cultural etc.;
 • concurenţa şi competitivitatea, potrivit cărora furnizorii de servicii sociale publici şi privaţi trebuie să se preocupe permanent de creşterea calităţii serviciilor acordate şi să beneficieze de tratament egal pe piaţa serviciilor sociale; 
• egalitatea de şanse, potrivit căreia beneficiarii, fără niciun fel de discriminare, au acces în mod egal la oportunitaţile de împlinire şi dezvoltare personală, dar şi la măsurile şi acţiunile de protecţie socială; 
• confidenţialitatea, potrivit căreia, pentru respectarea vieţii private, beneficiarii au dreptul la păstrarea confidenţialităţii asupra datelor personale şi informaţiilor referitoare la viaţa privată şi situaţia de dificultate în care se află; 
• echitatea, potrivit căreia toate persoanele care dispun de resurse socio-economice similare, pentru aceleaşi tipuri de nevoi, beneficiază de drepturi sociale egale; 
• focalizarea, potrivit căreia beneficiile de asistenţă socială şi serviciile sociale se adresează celor mai vulnerabile categorii de persoane şi se acordă în funcţie de veniturile şi bunurile acestora; 
• dreptul la libera alegere a furnizorului de servicii, potrivit căruia beneficiarul sau reprezentantul legal al acestuia are dreptul de a alege liber dintre furnizorii acreditaţi.
   Compartimentul de asistenţă socială, organizat la nivel local, are responsabilitatea creării, menţinerii şi dezvoltării serviciilor sociale cu caracter primar, în funcţie de nevoile sociale identificate, cu scopul prioritar de susţinere a funcţionalităţii sociale a persoanei în mediul propriu de viaţă, familial şi comunitar.
Obiective operaţionale: 
• îmbunătăţirea calităţii şi eficienţei furnizării serviciilor sociale la nivel local; 
•serviciile oferite de către personalul cu atribuții de asistență socială, vor fi orientate spre promovarea autonomiei persoanei vulnerabile şi favorabile incluziunii sociale;
• tratamentul corect şi echitabil al tuturor copiilor în societatea noastră, în exercitarea drepturilor de către copii; 
•dezvoltarea serviciilor sociale cu caracter primar; 
•dezvoltarea parteneriatelor; 
•dezvoltarea activităților de informare asupra drepturilor și obligațiilor cetățenilor; •diversificarea acțiunilor de conștientizare și sensibilizare socială; 
•dezvoltarea serviciilor destinate persoanelor cu handicap; 
•prevenirea marginalizării sociale; 
•combaterea riscului de excuziune socială; 
•combaterea abuzului și neglijării persoanelor vârstnice;

Pentru asigurarea aplicării politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială, Compartimentul Asistenţă socială are atribuţii privind administrarea şi acordarea beneficiilor de asistenţă socială şi a serviciilor sociale.
     În aplicarea politicilor sociale în domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în nevoie socială, Compartimentul Asistenţă socială îndeplineşte, în principal, următoarele funcţii:
· de realizare a diagnozei sociale la nivelul unităţii administrativ-teritoriale respectiv, prin evaluarea nevoilor sociale ale comunităţii, realizarea de sondaje şi anchete sociale, valorificarea potenţialului comunităţii în vederea prevenirii şi depistării precoce a situaţiilor de neglijare, abuz, abandon, violenţă, a cazurilor de risc de excluziune socială etc.;
· de coordonare a măsurilor de prevenire şi combatere a situaţiilor de marginalizare şi excludere socială in care se pot afla anumite grupuri sau comunităţi;
· de strategie, prin care asigură elaborarea strategiei de dezvoltare a serviciilor sociale şi a planului anual de acţiune, pe care le supune spre aprobare consiliului,local;
· de execuţie, prin asigurarea mijloacelor umane, materiale şi financiare necesare pentru acordarea beneficiilor de asistenţă socială şi furnizarea serviciilor sociale;
· de administrare a resurselor financiare, materiale şi umane pe care le are la dispoziţie;
· de comunicare şi colaborare cu serviciile publice deconcentrate ale ministerelor şi ale altor autorităţi ale administraţiei publice centrale, cu alte instituţii care au responsabilităţi in domeniul asistenţei sociale, cu serviciile publice locale de asistenţă socială din alte unităţi administrativ-teritoriale, cu reprezentanţii furnizorilor privaţi de servicii sociale, precum şi cu persoanele beneficiare;
· de promovare a drepturilor omului, a unei imagini pozitive a persoanelor,familiilor, grupurilor vulnerabile;
· de reprezentare a unităţii administrativ-teritoriale în domeniul asistenţei sociale.
· asigură şi organizează activitatea de primire a solicitărilor privind beneficiile de asistenţă socială;
· pentru beneficiile de asistenţă socială acordate din bugetul de stat realizează colectarea lunară a cererilor şi transmiterea acestora către agenţiile teritoriale pentru plăţi şi inspecţie socială;
· verifică îndeplinirea condiţiilor legale de acordare a beneficiilor de asistenţă socială, conform procedurilor prevăzute de lege sau, după caz, stabilite prin hotărâre a consiliului local, şi pregăteşte documentaţia necesară in vederea stabilirii dreptului la măsurile de asistenţă socială;
· întocmeşte dispoziţii de acordare/respingere sau, după caz, de modificare/suspendare/încetare a beneficiilor de asistenţă socială acordate din bugetul local şi le prezintă primarului pentru aprobare; 
· urmăreşte şi răspunde de îndeplinirea condiţiilor legale de către titularii şi persoanele îndreptăţite la beneficiile de asistenţă socială;
· efectuează sondaje şi anchete sociale pentru depistarea precoce a cazurilor de risc de excluziune socială sau a altor situaţii de necesitate in care se pot afla membrii comunităţii şi propune măsuri adecvate in vederea sprijinirii acestor persoane;
· îndeplineşte orice alte atribuţii prevăzute de reglementările legale în vigoare.
· elaborează, în concordanţă cu strategiile naţionale şi judeţene, precum şi cu nevoile locale identificate, strategia locală de dezvoltare a serviciilor sociale, pe termen mediu şi lung, pentru o perioadă de 5 ani, pe care o supune spre aprobare consiliului local şi răspunde de aplicarea acesteia.
· elaborează planurile anuale de acţiune privind serviciile sociale administrate şi finanţate din bugetul consiliului local şi le propune spre aprobare consiliului local;
· iniţiază, coordonează şi aplică măsurile de prevenire şi combatere a situaţiilor de marginalizare şi excludere socială in care se pot afla anumite grupuri sau comunităţi;
· identifică familiile şi persoanele aflate in dificultate, precum şi cauzele care au generat situaţiile de risc de excluziune socială;
· realizează atribuţiile prevăzute de lege in procesul de acordare a serviciilor sociale;
· propune înfiinţarea serviciilor sociale de interes local;
· colectează, prelucrează şi administrează datele şi informaţiile privind beneficiarii, furnizorii publici şi privaţi şi serviciile administrate de aceştia şi le comunică serviciilor publice de asistenţă socială de la nivelul judeţului, precum şi Ministerului Muncii şi Justiţiei Sociale, la solicitarea acestuia;
· monitorizează şi evaluează serviciile sociale aflate în propria administrarecomunică beneficiarilor dispoziţiile cu privire la drepturile şi facilităţile la;
· Asigurarea de asistență socio-medicală și juridică, de grup sau individuală, persoanelor, familiilor sau comunităților aflate în stare de risc social.
· Îmbunătățirea serviciilor și dezvoltarea de proiecte noi în domeniul asistenței și protecției sociale. 
·  Înfiinţarea şi implementarea unui sistem armonizat și integrat de furnizare a tuturor categoriilor de servicii sociale la nivelul comunei Nicolae Bălcescu.
·  Realizarea unor parteneriate public-public, public-privat cu alte autorităţi sau instituţii publice, ONG - uri etc.
·  Dezvoltarea unor atitudini proactive şi participative în rândul populaţiei localităţii şi a beneficiarilor de servicii sociale.
GRUPURILE ŢINTĂ CU PROBLEMELE IDENTIFICATE SI TIPURILE DESERVICII SOCIALE
Conform Legii nr. 292/2011 Legea asistenţei sociale ’’grupul vulnerabil desemnează persoane sau familii care sunt în risc de a-şi pierde capacitatea de satisfacere a nevoilor zilnice de trai din cauza unor situaţii de boală, dizabilitate, sărăcie, dependenţă de droguri sau de alcool ori a altor situaţii care conduc la vulnerabilitate economică şi socială;
În art. 30 al Legii nr. 292/2011 - Legea asistenţei sociale se specifică categoriile de beneficiari ai serviciilor sociale.
Categoriile de beneficiari
1. Copii şi familii aflate în dificultate
· Tineri provenind din sistemul de protecție a copilului
· Familii monoparentale
· Familii tinere
· Copii separați de părinți sau cu risc de separare
· Copii cu părinți plecați la muncă în străinătate
· Victimele violenței în familie
· Copiii străzii
2. Persoanele cu dizabilităţi; 
3. Persoane fără adăpost
4. Persoane vârstnice
5. Alte persoane aflate în situații de risc social. 
      	Familia reprezintă "părinţii şi copiii acestora”, sau familia extinsă alcătuită din’’rudele copilului, pană la gradul IV inclusiv”, sau familia substitutivă alcătuită din "persoanele, altele decât cele care aparţin familiei extinse, inclusiv afinii pană la gradul IV şi asistenţii maternali care asigură creşterea şi îngrijirea copilului, in condiţiile legii”;
Problemele sociale ale copiilor şi familiilor aflate în dificultate sunt:
a) lipsa locuinţei;
b) lipsa actelor de identitate;
c) resurse financiare insuficiente şi dificultăţi in gestionarea lor;
d) dificultăţi in găsirea unui loc de muncă;
e) familii cu climat social defavorabil;
f) abandonul şcolar şi delincvenţa juvenilă;
g) probleme de sănătate;
h) dificultăţi in obţinerea unor drepturi.
Persoane cu handicap (minori sau adulţi)
Problemele sociale ale persoanelor cu handicap sunt:
a) accesibilitatea, inclusiv in propria locuinţă;
b) lipsa locurilor de muncă protejate;
c) lipsa serviciilor specializate;
d) atitudinea discriminatorie a societăţii;
e) situaţia materială precară;
f) absenţa suportului pentru familia care are in întreţinere persoana cu handicap;
g) lipsa centrelor rezidenţiale de zi, specializate pe tipuri de handicap.
In sensul Legii nr. 448 din 6 decembrie 2006 (republicată) privind protecţia şi promovarea drepturilor persoanelor cu handicap ”sunt acele persoane cărora mediul social, neadaptat deficienţelor lor fizice, senzoriale, psihice, mentale şi/sau asociate, le împiedică total sau le limitează accesul cu şanse egale la viaţa societăţii, necesitând măsuri de protecţie in sprijinul integrării şi incluziunii sociale.”
Persoane fără adăpost: adulţii fără locuinţă.
Probleme sociale ale persoanelor fără adăpost sunt:
a) lipsa locuinţelor;
b) lipsa locurilor de muncă;
c) sănătate precară;
d) lipsa educaţiei;
e) dependenţa de alcool şi de droguri;
f) lipsa de informare;
g) neacceptarea situaţiei in care se află.
Persoanele fără adăpost "reprezintă o categorie socială formată din persoane singure ori familii care, din motive singulare sau cumulate de ordin social, medical, financiar- economic, juridic ori din cauza unor situaţii de forţă majoră, trăiesc in stradă, locuiesc temporar la prieteni sau cunoscuţi, se află in incapacitate de a susţine o locuinţă in regim de închiriere ori sunt in risc de evacuare, se află in instituţii sau penitenciare de unde urmează ca, in termen de 2 luni, să fie externate, respectiv eliberate şi nu au domiciliu ori reşedinţă”.
Persoanele  vârstnice se confruntă cu următoarele probleme :
a) sănătatea precară;
b) venituri mici în raport cu necesităţile;
c) izolare, singurătate; capacitatea scăzută de autogospodărire;
d) absenţa suportului pentru familia care are in îngrijire un vârstnic dependent;
e) nevoi spirituale;
f) lipsa locuinţei.

OBIECTIVE GENERALE ŞI SPECIFICE PENTRU PERIOADA 2025-2030
 FURNIZAREA SERVICIILOR SOCIALE DESTINATE COPILULUI/ FAMILIEI 
· Îmbunătăţirea accesului tuturor copiilor la servicii de protecţie socială
· Creşterea gradului de acoperire a serviciilor sociale pentru copil şi familie, la nivel local;
·  Creşterea calităţii tuturor serviciilor furnizate copiilor;
·  Creşterea capacităţii beneficiarilor de a accesa şi utiliza serviciile destinate copilului şi familiei; 
· Întărirea capacităţii de evaluare şi monitorizare a drepturilor copilului şi a situaţiei sociale;
· Respectarea drepturilor şi promovarea incluziunii sociale a copiilor aflaţi în situaţii de risc ;
·  Asigurarea unui minim de resurse pentru toţi copiii prin implementarea programelor naţionale anti-sărăcie;
·   Reducerea decalajului de şanse pentru copiii de etnii diferite (în mod special pentru cei din etnia romă);
·   Prevenirea fenomenului de “copii ai străzii” împreună cu alte organizaţii la nivel local;
·   Integrarea socială a copiilor cu risc ridicat de delincvență juvenilă;
·   Dezvoltarea de parteneriate în vederea prevenirii/protejării intereselor copiilor expuşi consumului de droguri, exploatării sexuale şi economice;
·   Dezvoltarea de servicii specifice acordate copiilor ai căror părinţi sunt plecaţi din ţară; 
·  Dezvoltarea şi implementarea atât în şcoli, cât şi la nivel administrativ a acțiunilor cu scopul evitării sarcinilor nedorite, la vârste sub 18 ani;
·   Reducerea abandonului şcolar şi a ratei analfabetismului; 
·  Prevenirea şi combaterea oricăror forme de abuz asupra copilului; 
·  Promovarea valorilor non-violenţei şi implementarea unor programe de comunicare în acest sens;
·   Reducerea fenomenului de violenţă asupra copiilor.
FURNIZAREA SERVICIILOR SOCIALE DESTINATE PERSOANELOR ADULTE
· Asigurarea accesului neîngrădit la resursele comunităţii pentru persoanele cu dizabilităţi, adaptat nevoilor lor specifice;
·   Informarea persoanelor cu dizabilităţi, a familiilor lor, cu privire la drepturile şi obligaţiile pe care le au, conform legii;
·  Asigurarea exercitării depline a drepturilor de către persoanele cu dizabilităţi, în vederea asigurării participării şi incluziunii sociale;
·   Dezvoltarea serviciilor alternative de sprijin pentru viaţa independentă şi integrare în comunitate;
·   Sprijinirea persoanelor cu dizabilităţi pentru a avea acces real la toate organizaţiile, structurile şi serviciile din comunitate;
·   Promovarea/sprijinirea participării persoanelor cu dizabilităţi la activităţi sportive, cultural-educative şi de recreere;
·   Asigurarea tuturor beneficiilor de asistenţă socială pentru toate persoanele cu dizabilităţi; 
·  Conştientizarea şi sensibilizarea comunităţii cu privire la dreptul persoanelor cu dizabilităţi la viaţa independentă şi participativă în societate;
·   Asigurarea accesului la muncă a unui număr cât mai mare de persoane cu dizabilităţi pe piaţa liberă a muncii;
·   Conştientizarea şi sensibilizarea opiniei publice, a angajatorilor cu privire la dreptul la muncă a persoanelor cu dizabilităţi, precum şi a nevoilor specifice; 
·  Promovarea unor condiţii decente de viaţă pentru persoanele cu dizabilităţi ;
·  Sprijinirea dezvoltării serviciilor de asistenţă personală la nivel comunitar;
·   Sprijinirea personalului implicat în activitatea de asistare personală;
·   Sprijinirea familiilor persoanelor cu dizabilităţi pentru a se implica în accesarea de către persoanele cu dizabilităţi a serviciilor specializate de sprijin, precum şi a serviciilor obişnuite ale comunităţii în toate domeniile vieţii.
FURNIZAREA SERVICIILOR SOCIALE DESTINATE ALTOR CATEGORII DE PERSOANE AFLATE ÎN DIFICULTATE
 Tineri care părăsesc sistemul de protecţie a copilului 
· Integrarea socială şi profesională a tinerilor care părăsesc sistemul de protecţie a copilului;
·   Reducerea riscului de excluziune şi marginalizare socială a tinerilor care părăsesc sistemul de protecţie.  
Persoane vârstnice 
·  Îmbunătăţirea calităţii vieţii persoanelor vârstnice;
·   Promovarea unei vieţi sănătoase, active, sigure, împlinite, decente şi demne;
·   Promovarea unui sistem coerent, coordonat şi integrat de asistenţă socială;
·   Înființarea unui serviciu de îngrijire la domiciliu;
·   Susţinerea implicării active a persoanelor vârstnice în viaţa societăţii.  


Persoane victime ale violenţei în familie
·  Prevenirea violenţei în familie în vederea diminuării fenomenului;
·  Creşterea eficacităţii programelor de prevenire derulate împreună cu Poliția comunei Nicolae Balcescu;
·  Protecţia victimelor violenţei în familie;
·   Întărirea capacităţii instituţionale a autorităţilor administraţiei publice locale de gestionare a violenţei în familie, corelate cu violenţa asupra copilului;

REZULTATE AŞTEPTATE 

· Reducerea numărului de copii aflaţi în situaţie de sărăcie sau excluziune socială;
·  Reducerea nivelului de abandon şcolar; 
· Reducerea numărului copiilor victime ale abuzurilor de orice tip; 
·  Acces mai bun la informaţii pentru copii şi familii (contracepţie, consum de droguri, etc);
·   Implicarea Consiliilor Comunitare Consultative şi a altor organizaţii existente la nivel local în soluţionarea problemelor sociale, în timp util;
· Crearea/sprijinirea unei reţele de facilităţi destinate copiilor pentru activităţi recreative şi petrecerea timpului liber;
·   Dezvoltarea de servicii sociale specializate, care să acopere toate nevoile identificate;
·   Acces echitabil, nediscriminatoriu şi adaptat nevoilor persoanelor la toate serviciile sociale;
·   Modelarea/formarea unei societăţi active, a unui mediu comunitar sigur, responsabil şi solidar, capabil să dezvolte măsuri de protecţie adecvate pentru persoanele dezavantajate; 
·  Asigurarea promovării şi respectării drepturilor tuturor categoriilor de persoane aflate în nevoie.
                         FINANŢAREA SERVICIILOR SOCIALE
 Pentru atingerea obiectivelor stabilite în strategie, se au în vedere mai multe surse de finanţare:
·  Bugetul de stat; 
·  Bugetul local al comunei Nicolae Balcescu; 
· Fonduri externe, prin accesarea acestora în cadrul programelor cu finanţare nerambursabilă
· Donaţii, sponsorizări sau alte contribuţii din partea persoanelor fizice ori juridice din ţară şi din străinătate, cu care furnizorii de servicii sociale pot derula proiecte în parteneriat.
IMPLEMENTARE, MONITORIZARE ŞI EVALUARE
 Implementarea acţiunilor stabilite în cadrul prezentei strategii presupune un proces de planificare bazat pe obiectivele şi nevoile locale, precum şi pe resursele materiale, financiare şi umane disponibile. De asemenea, implementarea strategiei se va realiza în concordanţă cu strategiile existente la nivel naţional, cu modificările legislative ulterioare şi în funcţie de contextul social la nivelul comunităţii, de evoluţia nevoilor persoanelor beneficiare şi de numărul acestora. 
Monitorizarea și evaluarea implementării Strategiei constau, în principal, în verificarea atingerii obiectivelor propuse. Monitorizarea și evaluarea vor fi realizate anual, de către reprezentanții Compartimentului de Asistență Socială din cadrul primăriei comunei Nicolae Balcescu.
PLANUL DE ACŢIUNE PENTRU IMPLEMENTAREA STRATEGIEI
 Întrucât prezenta Strategie este concepută pe o perioadă de 5 ani, obiectivul general şi obiectivele specifice stabilite vor fi atinse treptat, în funcție de priorități, pe baza următorului Plan de acţiune.

- buget local
- buget de stat
	

Persoane aflate în situație de risc social
	

Compartimentul de asistență socială

	
	Obținerea acreditării Compartimentului de Asistență Socială, în conformitate cu Legea nr. 197/2012 şi solicitarea unei licențe de funcţionare pentru  serviciul de asistență comunitară
	

- buget local
- buget de stat
	


Persoane aflate în situație de risc social
	


Compartimentul de asistență socială

	Actualizarea continuă a bazei de date care să cuprindă informații privind beneficiarii (date de contact, vârstă, nivel de pregătire şcolară şi profesională, adrese de domiciliu, etc.) date privind prestațiile acordate (ajutoare sociale, ajutoare de urgență, ajutoare pentru încălzire, ajutoare materiale, alocații de susținere, cuantumul şi data acordării acestora).
	Măsuri de facilitare a accesului persoanelor aflate în grupul țintă în acordarea ajutoarelor financiare, materiale şi medicale pentru situațiile reglementate de lege: venit minim de incluziune, ajutoare de urgență, ajutoare pentru încălzire, ajutoare materiale 
	


- buget local
- buget de stat
	




Persoane aflate în situație de risc social
	




Compartimentul de asistență socială


	
	Crearea unei evidențe informatizate (fişiere, foldere, tabele centralizatoare etc) care să cuprindă toate informațiile referitoare la beneficiarii de servicii sociale cu respectarea Regulamentului european privind datele cu caracter personal
	



- buget local
- buget de stat
	





Persoane aflate în situație de risc social
	




Compartimentul de asistență socială

	
	



Centralizarea datelor, verificarea şi corelarea cu evidențele numerice, financiare din compartimentele contabilitate, resurse umane şi Patrimven


	




- buget local
- buget de stat
	




Persoane aflate în situație de risc social
	




Compartimentul de asistență socială

	Înființarea şi implementarea urui sistem armonizat, integrat şi performant pentru fvrnizarea tuturor categoriilor de servicii sociale la nivelul comunei
	Organizarea, la nivelul autorității sau cu sprijinul unor structuri publice sau private (ONG-uri, fundații, asociații etc) pentru copii, a următoarelor tipuri de acţiuni: prevenirea abuzului, neglijării, exploatării şi a oricăror forme de violenţă asupra copilului sau de separare a copilului de părinţii naturali, prevenirea malnutriției şi îmbolnăvirilor, informarea părinților şi a copiilor cu privire la alimentația celor mici,  dezvoltarea, în unitățile şcolare, de programe de educație a copiilor pentru viață, inclusiv educație sexuală pentru copii, în vederea prevenirii contactării bolilor cu transmitere sexuale
	

- buget local
- buget de stat
	

Persoane aflate în situație de risc social
	














Compartimentul de asistență socială

	Utilizarea unui mecanism instituțional de realizare a diagnozei sociale prin evaluarea nevoilor sociale ale comunitatii, de identificare şi evaluare a tuturor cazurilor de risc social, în vederea prevenirii si depistarii precoce a situațiilor de neglijare, abuz, abandon, violenta, etc.
	
Folosirea informațiilor necesare identificării sau actualizării nevoilor sociale la nivelul comunei Nicolae Balcescu din aplicația ”Observatorul copilului"
	



- buget local
- buget de stat 
	



Persoane aflate în situație de risc social

	



Compartimentul de asistență socială


	Formarea continuă a personalului care lucrează în asistență socială
	Realizarea cursurilor obligatorii  pentru menținerea Standardelor minime obligatorii, efectuarea altor cursuri în funcție de modificările legislative în domeniu şi supervizarea profesioniştilor
	
- buget local
- buget de stat 
	

Persoane aflate în situație de risc social

	
Compartimentul de asistență socială


	Implementarea proiectului ,, Furnizare de servicii integrate în comunitățile rurale- facilitarea accesului persoanelor vulnerabile la servicii de bază eficiente și de calitate”
	Crearea și dezvoltarea serviciilor sociale comunitare integrate care să conducă la creșterea calității vieții persoanelor defavorizate, în baza identificării nevoilor comunitare și acordarea serviciilor de specialitate și a măsurilor de sprijin finanțate din fonduri europene
	-buget local
-fonduri europene
	Persoane aflate în situație de risc social

	Compartimentul de asistență socială
Compartimentul managementul proiectelor

